Paterna, un dels primers municipis de la Comunitat a formar als responsables municipals en la gestió d'Emergències
13/02/2025

# Paterna, un dels primers municipis de la Comunitat a formar als responsables municipals en la gestió d'Emergències

[![Paterna, uno de los primeros municipios de la Comunitat en formar a los responsables municipales en la gestión de Emergencias](/images/noticias/2025/02/10064/10064_lg.jpg)](/images/noticias/2025/02/10064/10064_lg.jpg)

13.02.2025

El dijous, 20 de febrer, a les 17.00 hores, tindrà lloc a l'Auditori una xarrada a la ciutadania sobre aquests plans municipals per a difondre consells sobre com actuar davant situacions d'emergències

Amb l'objectiu que Paterna continue sent una ciutat a l'avantguarda en la gestió i resposta davant les emergències, l'Ajuntament ha organitzat hui una formació específica sobre el seu Pla Territorial Municipal d'Emergències (PTME), un document genèric que complementa als plans municipals d'incendis forestals, inundacions i sísmic.

Amb la sessió d'aquest dimecres, Paterna es consolida com una de les primeres ciutats de la Comunitat que aposta per les jornades divulgatives i de formació en aquesta matèria, impartida per una enginyeria experta en aquests plans.

Així ho ha anunciat hui la Tinenta Alcalde d'Interior, Nuria Campos, qui ha sigut present en aquesta formació a la qual també han assistit responsables tècnics, funcionaris, agents de la Policia Local i de la Policia Nacional, membres de la Unitat de Bombers, personal d'assistència de Creu Roja i sanitari, representants de l'empresa municipal GESPA, autoritats polítics de diferents àrees del consistori i representants del 112.

Campos ha destacat “la importància que cada responsable en la gestió d'una emergència tinga clares les seues funcions per a millorar la coordinació i eficàcia en capacitat de resposta i la presa de decisions”.

L'objectiu d'aquesta sessió ha sigut donar a conéixer tota la documentació dels esmentats plans, adaptats a les últimes guies del 112CV, que ofereix el directori i els catàlegs de mitjans i recursos amb dades operatives de seguretat, sanitaris, centres d'alberg, avaluació i recuperació de danys, etc. per a establir mecanismes de resposta a l'emergència amb la finalitat de minimitzar danys a persones i béns materials.

Finalment, el dijous, 20 de febrer, a les 17.00 hores, se celebrarà a l'Auditori una xarrada a la ciutadania sobre aquests plans municipals per a difondre consells sobre com actuar davant una situació d'Emergències.